
Mestni svet
Trg Edvarda Kardelja 1, 5000 Nova Gorica																		
Številka: 0110-0012/2026-2
Nova Gorica, dne 13. julija 2026

Z  A  P  I  S  N  I  K

13. izredne seje Mestnega sveta Mestne občine Nova Gorica, ki je bila 13. julija 2026 v veliki dvorani Mestne občine Nova Gorica, s pričetkom ob 18. uri.
Sejo je vodil Marko Tribušon, podžupan.
Zapisnik je vodila Šalini Goljevšček, podsekretarka za pravne zadeve. 

Marko Tribušon, podžupan:
Spoštovane svetnice in svetniki, en lep dober dan. Dobrodošli na današnji 13. izredni seji Mestnega sveta Mestne občine Nova Gorica. Izredna seja mestnega sveta je sklicana zaradi izvedbe postopkov, povezanih z nadomestnimi volitvami v Državni svet Republike Slovenije.
Za današnjo sejo sta bili z dnevnim redom predlagani dve točki. 
Svojo odsotnost na današnji seji sta opravičila svetnika Matija Kogoj in Anton Harej.
Predlagam, da najprej ugotovimo sklepčnost oziroma prisotnost na seji in tudi delovanje glasovalnih naprav. Prisotnih je trenutno 23, 24; mogoče še kdo ni glasoval ali mu ne dela naprava? Prisotnih je 25 svetnic in svetnikov.
Ugotavljam, da naprave delujejo, da je po elektronskem glasovanju prisotnih 25 svetnic oziroma svetnikov.
S tem je zagotovljena sklepčnost in lahko pričnemo z delom.

Od 32 svetnikov je bilo na seji prisotnih 25 svetnikov, in sicer:
Prisotni: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Tomaž Horvat, Tina Krog, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič 

Odsotni: Ana Gulič, Barbara Kante, Petra Kokoravec, Dragica Vidmar, Sandi Vrabec

Za overitelja zapisnika sta bili predlagani:
– Boža Mozetič,
– Ljubka Čargo.

Marko Tribušon, podžupan:
Predlagam, da najprej imenujemo tudi overitelja zapisnika, in zato predlagam svetnico Božo Mozetič in svetnico Ljubko Čargo. Prosim za glasovanje.
Glasovanje teče. Od 25 svetnikov je za glasovalo 25 svetnikov.
ZA so glasovali: Miha Bitežnik, Igor Bizimoski, Ljubka Čargo, Gabrijel Fišer,
Tanja Gregorič, Miloš Grilanc, Tomaž Horvat, Tina Krog, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Predlog za overitelja zapisnika je bil sprejet.

Marko Tribušon, podžupan:
S tem je tudi sklep sprejet in prehajamo na določitev dnevnega reda. Predlog današnjega dnevnega reda ste prejeli, tako da dajem predlog dnevnega reda v razpravo.
Ker razpravljavcev ni, razpravo zaključujem in dajem predlog na glasovanje. Za potrditev potrebujemo 17 glasov.
Glasovanje teče. Za je glasovalo 25 svetnikov.
ZA so glasovali: Miha Bitežnik, Igor Bizimoski, Ljubka Čargo, Gabrijel Fišer,
Tanja Gregorič, Miloš Grilanc, Tomaž Horvat, Tina Krog, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič.

Dnevni red je bil sprejet.

DNEVNI RED
1. Izvolitev predstavnikov Mestne občine Nova Gorica elektorjev v volilno telo 12. volilne enote za nadomestne volitve člana Državnega sveta Republike Slovenije.
2. Določitev kandidata za nadomestnega člana Državnega sveta Republike Slovenije.

Ad 1
Izvolitev predstavnikov Mestne občine Nova Gorica elektorjev v volilno telo 12. volilne enote za nadomestne volitve člana Državnega sveta Republike Slovenije
Marko Tribušon, podžupan:
Prehajamo na 1. točko dnevnega reda, Izvolitev predstavnikov Mestne občine Nova Gorica, elektorjev, v volilno telo 12. volilne enote za nadomestne volitve člana Državnega sveta Republike Slovenije, in določitev kandidata za nadomestnega člana Državnega sveta Republike Slovenije.
Besedo dajem predsednici Komisije za mandatna vprašanja, volitve in imenovanja, gospe Ani Zavrtanik Ugrin in predlagam, da poda poročilo kar za obe točki hkrati. Hvala. Izvolite.

Ana Zavrtanik Ugrin, predsednica Komisije za mandatna vprašanja, volitve in imenovanja:
Najlepša hvala, podžupan. Na kadrovski komisiji smo pregledali prispele kandidature in potrdili vseh 12 prispelih kandidatur, tako da bom zdaj prebrala imena kandidatov za elektorje v volilno telo 12. volilne enote za volitve nadomestnega člana v Državnem svetu, ki bo predstavljal lokalne interese. Navajam 12 kandidatov: Andrej Pelicon, Marjan Zahar, Damjana Pavlica, Lilijana Antler, Matevž Vidmar, Mišel Mitrović, Andrej Šušmelj, Miloš Grilanc, Igor Bizimoski, Tanja Vončina, Marko Tribušon, Alan Pertovt, Erika Podgornik Rijavec in Oton Mozetič.
Prispela pa je tudi ena kandidatura za nadomestnega člana Državnega sveta, in sicer kot kandidatko predlagamo Vesno Humar.

Marko Tribušon, podžupan:
Spoštovana predsednica, mislim, da imamo 14 kandidatov.

Ana Zavrtanik Ugrin, predsednica Komisije za mandatna vprašanja, volitve in imenovanja:
Se opravičujem, zmedlo me je, ker piše 12. volilna enota in sem zamešala številke. Se vam opravičujem, 14 kandidatov je.

Marko Tribušon, podžupan:
Hvala predsednici za podano poročilo. Predlagam, da sedaj izvolimo tudi volilno komisijo, ki bo skrbela, da bodo te volitve potekale v skladu z zakonom. Predlagam, da za predsednika komisije imenujemo svetnika Tomaža Horvata, za članici pa svetnici Eriko Lojk in Tanjo Gregorič. Prosim za glasovanje.
Glasovanje teče. Za je glasovalo 25 svetnikov.
ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Tomaž Horvat, Tina Krog, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič

SKLEP
Za predsednika volilne komisije se imenuje svetnik Tomaž Horvat, za članici pa svetnici Erika Lojk in Tanja Gregorič.
Sklep je bil soglasno sprejet.

Marko Tribušon, podžupan:
Ob 18.06 smo sprejeli ta sklep, kar moramo poudariti za zapisnik. Sedaj predlagam, da komisija prevzame gradivo.
Voli se sedem elektorjev. Prosim predsednika in članici komisije, če pridejo po gradivo. Na glasovnicah tudi točno piše, koliko elektorjev se voli, se pravi največ sedem. Če je obkroženih kandidatov več kot sedem, je glasovnica neveljavna, če je manj, je glasovnica veljavna.

V skladu z 80. in 81. členom Poslovnika Mestnega Sveta Mestne občine Nova Gorica so volitve v državni svet tajne. Volilna komisija je prevzela glasovnice in jih razdelila prisotnim članom Mestnega sveta Mestne občine Nova Gorica, ki so glasovali in glasovnice oddali v volilni skrinji.


Marko Tribušon, podžupan:
Spoštovane svetnice in svetniki, glasovali smo vsi. Sedaj se bo volilna komisija umaknila v stekleno dvorano, kjer bo preštela glasovnice in nam čez nekaj minut podala izglasovane rezultate. 
Volilna komisija je pregledala glasovnice in preštela glasove. Predsednik volilne komisije je predstavil izide glasovanj kot je v zapisnikih volilne komisije v prilogi.

Marko Tribušon, podžupan
Hvala predsedniku in volilni komisiji.
Predlagam, da preden nadaljujemo sejo, še enkrat preizkusimo glasovalne naprave in prisotnost na seji, da bomo imeli točno evidenco. Stisnite tipko za zeleno, ne modro prisotnost, ampak zeleno za.
Mogoče kdo ni pravilno glasoval, ker nas je dejansko 25, oddanih pa je bilo samo 23 glasov. Prosim, če lahko ponovimo glasovanje, da bodo evidence točne. Glasujemo za zeleno tipko, za. Sedaj je v redu, samo še trenutek, da dobimo seznam.
Prisotni svetniki: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Tomaž Horvat, Tina Krog, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič
Torej glasujemo o dveh sklepih. 
Sklep številka ena: Za predstavnike Mestne občine Nova Gorica, elektorje v volilnem telesu 12. volilne enote za nadomestne volitve člana Državnega sveta Republike Slovenije, predstavnika lokalnih interesov, ki bodo 19. avgusta 2026, so bili izvoljeni naslednji elektorji: Mišel Mitrović, Alan Pertovt, Marko Tribušon, Miloš Grilanc, Andrej Šušmelj, Tanja Vončina in Igor Bizimoski.
Pri izvolitvi elektorjev je Mestni svet Mestne občine Nova Gorica upošteval sklep Državne volilne komisije o številu elektorjev na nadomestnih volitvah v Državni svet v 12. volilni enoti z dne 22. 6. 2026, s katerim je Državna volilna komisija v skladu s kriteriji iz drugega odstavka 40. člena Zakona o Državnem svetu določila, da Mestni svet Mestne občine Nova Gorica glede na število prebivalcev, ki znaša 31.781 prebivalcev, izvoli skupno sedem elektorjev.
Predstavnik kandidature Mestne občine Nova Gorica je direktor občinske uprave Mestne občine Nova Gorica Aleš Markočič.
Dajem ta dva sklepa na glasovanje.

SKLEP 
1. Za predstavnike Mestne občine Nova Gorica, elektorje v volilnem telesu 12. volilne enote za nadomestne volitve člana Državnega sveta Republike Slovenije, predstavnika lokalnih interesov, ki bodo 19. avgusta 2026, so bili izvoljeni naslednji elektorji: Mišel Mitrović, Alan Pertovt, Marko Tribušon, Miloš Grilanc, Andrej Šušmelj, Tanja Vončina in Igor Bizimoski.

2. Pri izvolitvi elektorjev je Mestni svet Mestne občine Nova Gorica upošteval sklep Državne volilne komisije o številu elektorjev na nadomestnih volitvah v Državni svet v 12. volilni enoti z dne 22. 6. 2026, s katerim je Državna volilna komisija v skladu s kriteriji iz drugega odstavka 40. člena Zakona o Državnem svetu določila, da Mestni svet Mestne občine Nova Gorica glede na število prebivalcev, ki znaša 31.781 prebivalcev, izvoli skupno sedem elektorjev.

3. Predstavnik kandidature Mestne občine Nova Gorica je direktor občinske uprave Mestne občine Nova Gorica Aleš Markočič.


Glasovanje teče. Za je glasovalo 25 svetnikov.
ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Tomaž Horvat, Tina Krog, Erika Lojk, Mišel Mitrović, Boža Mozetič, Oton Mozetič, Damjana Pavlica, Stjepan Pavusa, Andrej Pelicon, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Marjan Zahar, Elena Zavadlav Ušaj, Ana Zavrtanik Ugrin, Lara Žnidarčič

Sklep je bil sprejet.

Sklep številka dve: Določitev kandidata za nadomestnega člana Državnega sveta Republike Slovenije

Marko Tribušon, podžupan:
Predlagam, da se sprejme še naslednji sklep: za kandidatko Mestne občine Nova Gorica na volitvah za nadomestnega člana Državnega sveta Republike Slovenije, predstavnika lokalnih interesov v 12. volilni enoti, ki bodo dne 19. avgusta, se določi Vesna Humar.
Predstavnik kandidature Mestne občine Nova Gorica je direktor občinske uprave Mestne občine Nova Gorica Aleš Markočič. Prosim za glasovanje.

SKLEP 
1. Za kandidatko Mestne občine Nova Gorica na volitvah za nadomestnega člana Državnega sveta Republike Slovenije, predstavnika lokalnih interesov v 12. volilni enoti, ki bodo dne 19. avgusta 2026, se določi Vesna Humar.
2. Predstavnik kandidature Mestne občine Nova Gorica je direktor občinske uprave Mestne občine Nova Gorica Aleš Markočič.

Glasovanje teče. Za je glasovalo 21 svetnikov.
ZA so glasovali: Miha Bitežnik, Igor Bizimoski, Ljubka Čargo, Gabrijel Fišer, Tanja Gregorič, Miloš Grilanc, Tina Krog, Erika Lojk, Mišel Mitrović, Boža Mozetič, Oton Mozetič, Stjepan Pavusa, Alan Pertovt, Erika Podgornik Rijavec, Neđat Šalja, Andrej Šušmelj, Marko Tribušon, Tanja Vončina, Elena Zavadlav Ušaj, Ana Zavrtanik Ugrin, Lara Žnidarčič 

Sklep je bil sprejet.

Marko Tribušon, podžupan:
Za je glasovalo 21 svetnic in svetnikov, proti ni bil nihče, tako da s tem zaključujem današnjo sejo. Sklep je seveda sprejet na podlagi glasovanja 21 za, nihče proti.
S tem je dnevni red izčrpan in zaključujem današnjo izredno sejo. Zahvaljujem se vam za udeležbo in želim lepe počitnice. Se vidimo zopet septembra. Hvala lepa.
Seja je bila zaključena ob 18.51.

Šalini Goljevšček                                                       Marko Tribušon
Podsekretarka za pravne zadeve                                 Podžupan


OVERITELJICI ZAPISNIKA:

_______________________                                       ______________________
Boža Mozetič                                                               Ljubka Čargo



Prilogi:
· Zapisnik o delu volilne komisije Mestnega sveta Mestne občine Nova Gorica, ki je izvedla postopek določitve kandidature za nadomestnega člana državnega sveta v 12. volilni enoti za volitve  nadomestnega člana državnega sveta
· Zapisnik o delu volilne komisije Mestnega sveta Mestne občine Nova Gorica, ki je izvedla postopek izvolitve predstavnikov Mestne občine Nova Gorica v volilno telo 12. volilne enote za volitve nadomestnega člana državnega sveta

